
Hyrje

Gjatë periudhës Janar–Qershor  2026, Zyra Komunale për Komunitete dhe Kthim (ZKKK) në Komunën e Rahovecit ka zhvilluar një sërë aktivitetesh të rëndësishme në funksion të përmirësimit të kushteve të jetesës për komunitetet jo-shumicë, si dhe në mbështetje të procesit të riintegrimit të personave të riatdhesuar. Aktivitetet janë fokusuar në koordinim institucional, trajtim të rasteve konkrete, planifikim strategjik dhe përfshirje aktive të komuniteteve në mekanizmat vendimmarrës.
 

Aktivitetet dhe Zhvillimet Kryesore:

[image: ]Gjatë kësaj periudhe, ZKKK ka mbajtur takime të rregullta me stafin, të cilat kanë shërbyer për koordinimin e aktiviteteve dhe monitorimin e progresit në zbatimin e detyrave. Paralelisht, zyra ka trajtuar në vazhdimësi kërkesat e personave të riatdhesuar, duke vepruar në përputhje me Rregullorja Qeveritare Nr. 22/2020 për Riintegrimin e Personave të Riatdhesuar dhe procedurat përkatëse institucionale. Të gjitha kërkesat janë menaxhuar dhe regjistruar përmes sistemit INTRANET, duke siguruar transparencë dhe efikasitet në trajtim.

Në total, gjatë kësaj periudhe janë trajtuar shtatë (7) kërkesa për riatdhesim, prej të cilave katër (4) kanë qenë raste të reja, ndërsa tre (3) raste në vazhdim. Në funksion të trajtimit të këtyre rasteve, është mbajtur takim i Komisionit Komunal për Riatdhesim, i cili gjithashtu ka realizuar vizita në terren për katër (4) raste konkrete, me qëllim vlerësimin e gjendjes socio-ekonomike dhe rekomandimin e masave adekuate për mbështetje.




Në aspektin strategjik, gjatë kësaj periudhe është draftuar Plani i Veprimit për personat e riatdhesuar dhe integrimin e të huajve në Komunën e Rahovecit për periudhën 2026–2028. Ky plan përfaqëson një dokument kyç për orientimin e politikave lokale në fushën e riintegrimit dhe përfshirjes sociale. I njëjti është miratuar unanimisht nga Kuvendi Komunal, duke reflektuar përkushtimin institucional për adresimin e nevojave të komuniteteve.

Një aspekt i rëndësishëm i angazhimit institucional gjatë kësaj periudhe ka qenë edhe bashkëpunimi me institucionet e drejtësisë. Në këtë kuadër, Zyra Komunale për Komunitete dhe Kthim i është përgjigjur tre (3) kërkesave të Gjykata Themelore në Gjakovë – dega në Rahovec, lidhur me verifikimin e disa individëve nga komunitetet jo-shumicë, për nevoja të procedurave gjyqësore. Ky bashkëpunim ka kontribuar në ofrimin e informatave relevante dhe mbështetjen e proceseve institucionale.
[image: ]
ZKKK ka përmbushur gjithashtu obligimet e raportimit institucional, duke dorëzuar raport në Zyrën e Kryeministrit lidhur me zbatueshmërinë e Planit të Veprimit për integrimin e komuniteteve Rom, Ashkali dhe Egjiptian për vitin 2025.
Në drejtim të ngritjes së kapaciteteve profesionale, stafi i ZKKK-së ka marrë pjesë në trajnime të organizuara nga Zyra e Kryeministrit dhe Këshilli i Evropës, të fokusuara në luftimin e antigjipsizmit dhe promovimin e të drejtave të komuniteteve. Po ashtu, përfaqësues të zyrës kanë qenë të përfshirë në procesin e rregullimit të statusit në sistemin e vendeve të punës për zyrtarët publikë brenda komunës, në kuadër të reformave administrative.

Në fushën e përfshirjes sociale dhe kulturore, është organizuar promovimi i librit të nxënëses nga komuniteti ashkali, Ediona Morina, me titull "Brenda botës sime", duke kontribuar në promovimin e talenteve dhe fuqizimin e të rinjve nga komunitetet. Gjithashtu, është realizuar një takim koordinues për avancimin e të drejtave të komuniteteve në bashkëpunim me OJQ VORAE.

[image: ]Një tjetër aspekt i rëndësishëm i punës së ZKKK-së gjatë kësaj periudhe ka qenë facilitimi i pjesëmarrjes së komuniteteve jo-shumicë në mekanizmat komunalë, përfshirë Komitetin për Siguri në Bashkësi dhe Komitetin për Komunitete, duke rritur kështu përfaqësimin dhe përfshirjen në vendimmarrje.
Në kuadër të punës në terren, janë realizuar vizita të rregullta në vendbanimet e komuniteteve, përfshirë Lagjen e Epërme dhe Hoçën e Madhe, me qëllim verifikimin e gjendjes socio-ekonomike, sigurisë dhe infrastrukturës. Këto vizita kanë ndihmuar në identifikimin e nevojave konkrete dhe orientimin e ndërhyrjeve institucionale.
Gjithashtu, me vendim zyrtar është themeluar Komisioni për trajtimin e kërkesave të personave të zhvendosur, me mandat trevjeçar, i cili synon të rrisë efikasitetin dhe transparencën në trajtimin e rasteve.


Përfundim për periudhën JANAR-MARS 2026

Gjatë periudhës janar–mars 2026, Zyra Komunale për Komunitete dhe Kthim në Rahovec ka demonstruar angazhim të vazhdueshëm në përmbushjen e mandatit të saj, duke kontribuar në përmirësimin e kushteve të jetesës, avancimin e politikave për integrim dhe rritjen e përfshirjes së komuniteteve në jetën institucionale. Bashkëpunimi ndërinstitucional dhe qasja proaktive mbeten elementë kyç për arritjen e rezultateve të qëndrueshme në të ardhmen.


 





Manifestimi i Ditës Ndërkombëtare Rome
[image: ]Më 7 prill 2026, Shefi i Zyrës për Komunitete dhe Kthim, z. Lendrit Qeli, mori pjesë në programin artistiko-kulturor të organizuar nga SH.K.A. “Durmish Aslano”, me rastin e Ditës Ndërkombëtare Rome, i mbështetur nga Ministria e Kulturës, Rinisë dhe Sportit.
Manifestimi u mbajt në Teatrin e Qytetit “Bekim Fehmiu” në Prizren dhe kishte për qëllim promovimin e kulturës, traditës dhe identitetit rom përmes muzikës, valleve tradicionale dhe aktiviteteve kulturore.
Fushata Informuese për Regjistrimin Falas të Komuniteteve
Gjatë muajit prill, Zyra për Komunitete dhe Kthim realizoi shpërndarjen e posterëve informues në lagjet e komuniteteve rom, ashkali dhe egjiptian në Komunën e Rahovecit.
Ky aktivitet u zhvillua në kuadër të fushatës së Ministrisë së Administrimit të Pushtetit Lokal (MAPL) për regjistrimin falas të pjesëtarëve të komuniteteve gjatë muajit prill, me qëllim informimin dhe sensibilizimin e qytetarëve për shfrytëzimin e kësaj mundësie.
Takimi i Parë i Komisionit për Kthim të Qëndrueshëm
Më 4 maj 2026, në sallën e Kuvendit Komunal në Rahovec, u mbajt takimi i parë i Komisionit për Kthim të Qëndrueshëm.
Qëllimi i takimit ishte rishqyrtimi i rasteve të ndryshme të kthimit, analizimi i situatës së përfituesve dhe identifikimi i masave për trajtimin e nevojave të tyre në procesin e riintegrimit. 
Trajnimi mbi Barazinë Gjinore dhe Mbrojtjen nga Dhuna
Më 5 maj 2026, në bashkëpunim me Këshillat Lokalë për Siguri në Bashkësi, u realizua trajnim lidhur me Ligjin për Barazi Gjinore dhe Ligjin për Parandalimin dhe Mbrojtjen nga Dhuna në Familje, Dhuna ndaj Grave dhe Dhuna në Bazë Gjinore.
Trajnimi kishte për qëllim forcimin e njohurive institucionale dhe promovimin e mekanizmave për mbrojtjen e viktimave të dhunës.
[image: ]Pjesëmarrja në Mekanizmin Komunal Koordinues kundër Dhunës në Familje
Më 8 maj 2026, zyrtari i ZKKK-së, z. Bajram Morina, mori pjesë në mbledhjen e parë të Mekanizmit Komunal Koordinues kundër Dhunës në Familje për vitin 2026.
Gjatë takimit u diskutua zbatimi i Rregullores (QRK) Nr. 01/2025 dhe bashkëpunimi ndërinstitucional për mbrojtjen nga dhuna në familje, dhuna ndaj grave dhe dhuna në bazë gjinore.
 
Takimi i Parë i Komitetit Komunal Veprues (KKV)
Me ftesë të Nënkryetarit të Komunës, në cilësinë e udhëheqësit të Komitetit Komunal Veprues (KKV), përfaqësuesit e ZKKK-së morën pjesë në takimin e parë për vitin 2026.
Takimi kishte për qëllim shqyrtimin, monitorimin dhe koordinimin e aktiviteteve për zbatimin e Planit të Veprimit për Integrimin e Komuniteteve Rom dhe Ashkali në Komunën e Rahovecit.
[image: ]

Punëtoria për Hartimin e Planeve Komunale të Veprimit 2026–2028
Më 18 dhe 19 maj 2026, zyrtarët e ZKKK-së morën pjesë në punëtorinë e organizuar nga MPB/DRPRIH me mbështetjen e Caritasit Zviceran në Kosovë (CACH) në kuadër të Projektit HOME.
[image: ]Punëtoria u mbajt në Hotel Sharr në Prevallë dhe kishte për qëllim hartimin dhe përditësimin e Planeve Komunale të Veprimit për Riintegrimin e Qëndrueshëm të Personave të Riatdhesuar dhe Integrimin e të Huajve për periudhën 2026–2028.
Miratimi i Planit të Veprimit për Riintegrimin e Qëndrueshëm dhe Integrimin e të Huajve
Gjatë periudhës raportuese është konfirmuar përmes aktit të ligjshmërisë miratimi i Planit të Veprimit për Riintegrimin e Qëndrueshëm të Personave të Riatdhesuar dhe Integrimin e të Huajve për periudhën 2026–2028 në Komunën e Rahovecit.
Trajnimi i IKAP-it për Integrimin e të Huajve në Republikën e Kosovës
[image: ]Zyrtarët e Zyrës për Komunitete dhe Kthim morën pjesë në trajnimin e organizuar nga Instituti i Kosovës për Administratë Publike (IKAP) me temën “Integrimi i të Huajve në Republikën e Kosovës”.
Trajnimi kontribuoi në ngritjen e kapaciteteve profesionale të zyrtarëve komunalë lidhur me proceset e integrimit dhe ofrimin e shërbimeve për të huajt.

Pjesëmarrja në Konferencën “Bashkëjetesa dhe Politika Gjithëpërfshirëse në Kosovë”
[image: ]Me ftesë të Zyrës së Zëvendëskryeministrit të Tretë për Çështje të Pakicave dhe Bashkëpunim, nën udhëheqjen e z. Fikrim Damka, Shefi i ZKKK-së mori pjesë në konferencën “Bashkëjetesa dhe politika gjithëpërfshirëse në Kosovë”.
Në kuadër të motës “Zgjidhje të përbashkëta për sfida të përbashkëta”, u diskutuan nevojat dhe sfidat e komuniteteve jo-shumicë, ndërsa u theksuan sfidat financiare dhe nevoja për rritjen e kapaciteteve njerëzore të ZKKK-ve.

Diskutimi Publik për Materialet Mësimore të Komunitetit Egjiptian
[image: ]Shefi i ZKKK-së mori pjesë në diskutimin publik të organizuar nga Ministria e Arsimit dhe Shkencës dhe OJQ “Zëri i Romëve, Ashkalinjve dhe Egjiptianëve” lidhur me materialet mësimore për historinë, kulturën dhe traditat e komunitetit egjiptian.
Qëllimi i takimit ishte prezantimi dhe diskutimi i materialeve që do të përfshihen në tekstet shkollore, si dhe mbledhja e rekomandimeve nga përfaqësuesit e komunitetit.




Pjesëmarrja në Tryezën Akademike mbi Dialogun Ndërkulturor
Shefi i ZKKK-së në Rahovec dhe udhëheqësi i Kolegjiumit të ZKKK-ve z. Lendrit Qeli, mori pjesë në tryezën me temën “Universiteti si platformë për dialogun ndërkulturor dhe bashkëjetesën në Kosovë”.
Gjatë kësaj tryeze ai mbajti një ligjëratë mbi diskriminimin, barrierat sociale, ekonomike dhe kulturore të komuniteteve pakicë dhe rëndësinë e dialogut për ndërtimin e një shoqërie gjithëpërfshirëse. Nga rektori z.Armand Krasniqi , ju nda mirnjohje për angazhimin! [image: ]

Pjesëmarrja në Emisionin “RRITE” në TV1
Me qëllim promovimin e rolit dhe mandatit të Zyrës për Komunitete dhe Kthim, luftimin e diskriminimit dhe ngritjen e vetëdijes për sfidat me të cilat përballen komunitetet jo-shumicë, Shefi i ZKKK-së, z. Lendrit Qeli, mori pjesë në emisionin “RRITE” në TV1.
Gjatë emisionit u diskutua për gjendjen e komuniteteve rom, ashkali dhe egjiptian në Kosovë, sfidat në fushën e arsimit, punësimit, përfaqësimit institucional dhe integrimit social, si dhe për rolin e Zyrave për Komunitete dhe Kthim në mbrojtjen dhe promovimin e të drejtave të komuniteteve. Po ashtu, u prezantuan aktivitetet dhe angazhimet e ZKKK-së në Komunën e Rahovecit, me theks të veçantë në luftimin e diskriminimit, promovimin e barazisë dhe fuqizimin e pjesëmarrjes së komuniteteve në jetën publike dhe institucionale.
 Vizita Zyrtare në Republikën e Çekisë
Me ftesë të Central European University (CEU), Kryesuesi i Kolegjiumit të Zyrave për Komunitete dhe Kthim në Kosovë dhe Udhëheqësi i ZKKK-së në Rahovec, z. Lendrit Qeli, mori pjesë në konferencën ndërkombëtare “Culture, Identity and Social Justice: Anti-Racist Perspectives in Romani Studies and Beyond”, e mbajtur në Pragë të Çekisë.
Gjatë konferencës, ai prezantoi punën e Zyrave për Komunitete dhe Kthim si mekanizma lokalë për mbrojtjen dhe avancimin e të drejtave të komuniteteve, si dhe shkëmbeu përvoja me përfaqësues të institucioneve dhe organizatave nga vende të ndryshme evropiane.
[image: ]
 
Përditësimi i Vendimit për Themelimin e Komitetit Komunal Veprues
Gjatë periudhës raportuese është realizuar ndryshimi dhe plotësimi i vendimit për themelimin e Komitetit Komunal Veprues (KKV), si rezultat i ndryshimeve në qeverisjen lokale dhe zëvendësimit të përfaqësuesve të ekzekutivit komunal.
Ky përditësim siguron funksionimin e rregullt dhe koordinimin efektiv të mekanizmave lokalë për komunitetet.

[bookmark: _GoBack]

Dëgjimi i Tretë Publik për Përgatitjen e Kornizës Afatmesme Buxhetore
Përfaqësuesit e Zyrës për Komunitete dhe Kthim morën pjesë në Dëgjimin e Tretë Publik për përgatitjen e Kornizës Afatmesme Buxhetore të Komunës së Rahovecit.
[image: ]Gjatë këtij takimi, qytetarët dhe përfaqësuesit e komuniteteve paraqitën propozimet, kërkesat dhe prioritetet e tyre lidhur me investimet kapitale, infrastrukturën, shërbimet publike dhe nevojat e komuniteteve për vitet e ardhshme. Pjesëmarrja në këtë proces kontribuon në planifikimin gjithëpërfshirës dhe adresimin e nevojave të komuniteteve në dokumentet buxhetore komunale.
Pjesëmarrja në Mbledhjen e Komitetit për Komunitete
Përfaqësuesit e Zyrës për Komunitete dhe Kthim (ZKKK) morën pjesë në mbledhjen e rregullt të Komitetit për Komunitete të Komunës së Rahovecit.
Gjatë takimit u shqyrtua Plani i Punës për vitin 2026 dhe u diskutuan çështje të ndryshme që ndërlidhen me mbrojtjen, promovimin dhe avancimin e të drejtave dhe interesave të komuniteteve jo-shumicë në komunë.


















[image: ] 
Gjatë periudhës janar–qershor 2026, Zyra Komunale për Komunitete dhe Kthim në Rahovec ka realizuar gjithsej 37 aktivitete, të fokusuara në riintegrimin e personave të riatdhesuar, mbrojtjen dhe promovimin e të drejtave të komuniteteve, planifikimin dhe koordinimin institucional, ngritjen e kapaciteteve profesionale, si dhe përfaqësimin në konferenca, trajnime dhe forume vendore e ndërkombëtare.
Përmes këtyre aktiviteteve, ZKKK ka kontribuar në forcimin e mekanizmave lokalë, përmirësimin e shërbimeve për komunitetet jo-shumicë, rritjen e pjesëmarrjes së qytetarëve në proceset vendimmarrëse dhe avancimin e bashkëpunimit me institucionet vendore dhe ndërkombëtare. Këto angazhime dëshmojnë përkushtimin e vazhdueshëm të zyrës në përmbushjen e mandatit të saj dhe në krijimin e një shoqërie më gjithëpërfshirëse dhe të barabartë për të gjithë qytetarët.

Dr.sc.Lendrit Qeli
Udhëheqës i Zyrës Komunale për Komunitete dhe Kthim-Rahovec                   02/06/2026

socio-  Qéndrueshém Komunitete Afatmesme  tematike komunale miratuara  mekanizmat
ekonomik Buxhetore lokalé
SHPERNDARJA E AKTIVITETEVE SIPAS KATEGORIVE TABELE PERMBLEDHESE
0/ %,
8% B oo ‘ KATEGORIA NUMRI | AKTIVITETEVE PERQINDJA (%)
T, 3 "
B Planifikim dhe Koordinim 4@% Riintegrim dhe Kthim | 19 51%
7 aktivitete 28 Planifikim dhe Koordinim 7 19%
Ngritje Kapacitetesh
i gkti]vitetepa S Nyritje Kapacitetesh 4 1%
@ Pérfagésim Institucional T perfagésim Intitucional 4 1%
4 aktivitete 3 =
Sensibilizim dhe Kulturé 3 8%

ﬂ Sensibilizim dhe Kulturé
3 akiviete GITHSEJ 100%

@

Gjaté periudhés Janar - Qershor 2026, Zyra pér Komunitete dhe Kthim ka realizuar gjithsej 37 aktivitete,
me fokus né riintegrim, planifikim, ngritje kapacitetesh, pérfagésim institucional dhe sensibilizim t& komuniteteve.

